Neviem či sa dá o Halloweene napísať niečo viac ako to, že sú priekopníkmi power metalu a legenda. Pod týmto názvom fungujú už od roku 1983.
Pripomeňme si ich ôsmy album Better than Raw z roku 1998. Povedať o ňom, že je to jeden z najlepších výtvorov kapely je skoro smiešne, lebo to sa dá povedať asi o každom (už to počujem, ale Chameleon…).
Známy sa stal už svojím ikonickým obalom – sexi čarodejkou, ktorá mieša čarovný lektvar v kotli.
Grapow/Kusch éra
Celkovo sa na ňom kapela jasne vyprofilovala. Znie tvrdšie a priamočiarejšie. Je to power/speed metal (s občasným presahom do thrashu), na aký sú pri nich fanúšikovia zvyknutí. Do dnešných dni patrí do pomyselného zlatého fondu Andiho Derisa.
Dokonalé gitarové duo Weikath/Grapow, originálny bubeník Uli Kusch a Andiho vokál dotvára spojenie, vďaka ktorému sa táto banda stala po čase živou legendou.
Po muzikantskej stránke je album perfektný. Všetky tie malé zmeny rytmov, gitarové riffy, zbory a zaujímavé aranžmány fanúšika dostali vtedy a dokážu to aj dnes.
Gitarová virtuozita vo Falling Higher posúva hudbu úplne novým smerom. Osem minútová Relevation je aj dnes rovnako dychberúca ako pred dvadsiatimi piatimi rokmi. Time má úžasný desivo melancholický feeling a krásne gitarové vyhrávky a zároveň ukazuje variabilnosť Andiho hlasu.
A hej, páči sa mi aj Laudate Dominum (vážne sa pri tom bavím).
Zhrnuté a podčiarknuté
Je zaujímavé, že táto platňa nestratila nič na svojej kvalite ani po rokoch. Skôr naopak, znie mi stále lepšie a lepšie.
P.S.: V roku 2013 Helloweeni trochu prekvapivo zaradili do svojho setu aj Falling Higher.
Lineup:
- Andi Deris – spev
- Michael Weikath – gitary
- Roland Grapow – gitary
- Markus Grosskopf – basa
- Uli Kusch – bicie
Hostia:
- Jörn Ellerbrock – klávesy
- Tommy Hansen – klávesy
- Jutta Weinhold – doprovodné vokály
- Ralf Maurer – doprovodné vokály
- Christina Hahne – doprovodné vokály
Tracklist:
- Deliberately Limited Preliminary Prelude Period in Z (instrumental)
- Push
- Falling Higher
- Hey Lord!
- Don't Spit on My Mind
- Revelation
- Time
- I Can
- A Handful of Pain
- Lavdate Dominvm
- Back on the Ground
- Midnight Sun
Bonusy:
- Back on the Ground
- A Game We Shouldn't Play
- Perfect Gentleman" (live bootleg version)
- Moshi Moshi~Shiki No Uta (live drum solo & original song)
Rok vydania: 1998
Vydavateľstvo: Victor
Youtube ukážka:
Linky:
https://www.helloween.org/
https://www.facebook.com/helloweenofficial/
https://www.instagram.com/helloweenofficial/
https://helloween.bandcamp.com/
Hodnotenie: 5/6